2006D0876 — LV — 20.12.2007 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (2006. gada 30. novembris), ar kuru apstiprina dzīvnieku slimību, dažu TSE izskaušanas un uzraudzības programmas un zoonožu profilakses programmas, ko 2007. gadam iesniegušas Bulgārija un Rumānija, un ar kuru groza Lēmumu 2006/687/EK (izziņots ar dokumenta numuru K(2006) 5702) (2006/876/EK) (OV L 337, 5.12.2006, p.57)

Grozīta ar:









▼B

KOMISIJAS LĒMUMS

(2006. gada 30. novembris),

ar kuru apstiprina dzīvnieku slimību, dažu TSE izskaušanas un uzraudzības programmas un zoonožu profilakses programmas, ko 2007. gadam iesniegušas Bulgārija un Rumānija, un ar kuru groza Lēmumu 2006/687/EK

(izziņots ar dokumenta numuru K(2006) 5702)

(2006/876/EK)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Bulgārijas un Rumānijas Pievienošanās līgumu, un jo īpaši tā 4. panta 3. punktu, ņemot vērā Bulgārijas un Rumānijas Pievienošanās aktu, un jo īpaši tā 42. pantu, ņemot vērā Padomes 1990. gada 26. jūnija Lēmumu 90/424/EEK par izdevumiem veterinārijas jomā ( 1 ), un jo īpaši tā 24. panta 5. un 6. punktu, kā arī 29. un 32. pantu, tā kā: (1) Lēmums 90/424/EEK paredz iespēju piešķirt Kopienas finansiālo ieguldījumu dzīvnieku slimību izskaušanai un uzraudzībai, kā arī pārbaudēm zoonožu profilakses veikšanai. (2) Eiropas Parlamenta un Padomes 2001. gada 22. maija Regula (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai ( 2 ), paredz ikgadējas transmisīvo sūkļveida encefalopātiju (TSE) izskaušanas un uzraudzības programmas attiecībā uz liellopiem, kazām un aitām. (3) Ņemot vērā Bulgārijas un Rumānijas pievienošanos, ir jānosaka Kopienas finansiālais ieguldījums attiecībā uz dzīvnieku slimību un dažu TSE izskaušanas un uzraudzības programmām, ko 2007. gadam iesniegušas Bulgārija un Rumānija. (4) Bulgārija un Rumānija ir iesniegušas programmas dažu dzīvnieku slimību izskaušanai un uzraudzībai, zoonožu profilaksei un TSE izskaušanai un uzraudzībai savā teritorijā. (5) Pēc šo programmu izskatīšanas atzīts, ka tās atbilst attiecīgiem Kopienas tiesību aktiem veterinārijas jomā un jo īpaši Kopienas kritērijiem saistībā ar šādu slimību izskaušanu saskaņā ar Padomes 1990. gada 27. novembra Lēmumu 90/638/EEK, ar ko nosaka Kopienas kritērijus noteiktu dzīvnieku slimību izskaušanai un kontrolei ( 3 ). (6) Ņemot vērā šo programmu nozīmīgumu Kopienas mērķu sasniegšanā dzīvnieku un sabiedrības veselības jomā, kā arī to TSE programmu obligātu piemērošanu visās dalībvalstīs, ir jānosaka attiecīgais Kopienas finansiālā ieguldījuma apjoms, lai kompensētu izmaksas, kas Bulgārijai un Rumānijai rodas, īstenojot šajā lēmumā minētos pasākumus, līdz maksimālajam katras programmas apjomam. (7) Klasiskais cūku mēris Rumānijā īpaši nopietni apdraud cūku audzēšanas saimniecības pārējā Kopienā. Tāpēc Kopienas ieguldījuma apjoms vakcīnas iegādei, lai vakcinētu cūkas ar dzīvu novājinātu vakcīnu, jānosaka 100 % apjomā no izmaksām. (8) Labākas pārvaldības nolūkā, Kopienas līdzekļu efektīvākai izmantošanai un caurskatāmības uzlabošanai vajadzības gadījumā katrai programmai jānosaka maksimālās summas, ko Bulgārijai un Rumānijai kompensē par dažādām izmaksām tādās pozīcijās kā testi, vakcīnām un kompensācija lopkopjiem, lai segtu zaudējumus, kas rodas, nokaujot vai izbrāķējot dzīvniekus. (9) Saskaņā ar Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu ( 4 ), dzīvnieku slimību izskaušanas un uzraudzības programmas tiek finansētas no Eiropas Lauksaimniecības garantiju fonda līdzekļiem. Finanšu kontrolei jāpiemēro minētās regulas 9., 36. un 37. pants. (10) Kopienas finansiālais ieguldījums jāpiešķir ar noteikumu, ka plānotās darbības tiek veiktas efektīvi un ka kompetentās iestādes šajā lēmumā noteiktajā termiņā sniedz visu nepieciešamo informāciju. (11) Saskaņā ar Regulu (EK) Nr. 1290/2005 izdevumu konversijas likme ir likme, ko pirms tā mēneša pirmās dienas, kurā Bulgārija un Rumānija ir iesniegusi pieteikumu, ir noteikusi Eiropas Centrālā Banka, un izdevumus izsaka euro. (12) Dažu programmu apstiprinājumam nebūtu jāapsteidz Komisijas lēmums par šo slimību izskaušanas noteikumiem, kuri pamatojas uz zinātniskiem atzinumiem. (13) Programmu saraksts, kas ietverts Komisijas 2006. gada 12. oktobra Lēmumā 2006/687/EK par programmām, kuras var pretendēt uz Kopienas finansiālo atbalstu 2007. gadā dažu dzīvnieku slimību apkarošanai un uzraudzībai, zoonožu profilaksei un TSE uzraudzībai, kā arī par programmām GSE un skrepi slimības apkarošanai ( 5 ), jāgroza tā, lai tajā iekļautu arī Bulgāriju un Rumāniju. (14) Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu, tā kā: IR PIEŅĒMUSI ŠO LĒMUMU.







I

NODAĻA

TRAKUMSĒRGA

1. pants

1. Ar šo Bulgārijas un Rumānijas iesniegtās programmas trakumsērgas izskaušanai ir apstiprinātas laika posmam no 2007. gada 1. janvāra līdz 31. decembrim.

2. Kopienas finansiālais ieguldījums ir 50 % apmērā no izmaksām, kas katrai no 1. punktā minētajām dalībvalstīm radīsies, veicot laboratorijas testus, kā arī iepērkot un izplatot vakcīnas un ēsmas programmu ietvaros, un kas nepārsniedz:

a) Bulgārijai: ►M1 EUR 0 ◄ ;

b) Rumānijai: ►M1 EUR 0 ◄ .

3. Izmaksu maksimālais apjoms, ko atmaksā dalībvalstīm par 1. punktā minētajām programmām, nepārsniedz EUR 0,5 par devu vienas vakcīnas devas iegādei attiecībā uz 2. punktā minētajām programmām.







II

NODAĻA

KLASISKAIS CŪKU MĒRIS

2. pants

1. Ar šo Bulgārijas un Rumānijas iesniegtās programmas klasiskā cūku mēra uzraudzībai un kontrolei ir apstiprinātas laika posmam no 2007. gada 1. janvāra līdz 31. decembrim.

2. Kopienas finansiālais ieguldījums ir 50 % apmērā no izmaksām, kas katrai no 1. punktā minētajām dalībvalstīm rodas, veicot mājas cūku un mežacūku viroloģiskos un seroloģiskos testus, mežacūku vakcinēšanu, vakcīnu un ēsmu iepirkšanu un izplatīšanu, kā arī mājas cūku vakcinēšanu, savukārt Kopienas finansiālais ieguldījums ir 100 % apmērā no izmaksām, kas Rumānijai rodas, iegādājoties vakcīnu, lai vakcinētu mājas cūkas ar dzīvu novājinātu vakcīnu, un kas nepārsniedz:

a) Bulgārijai: ►M1 EUR 275 000 ◄ ;

b) Rumānijai: EUR 5 250 000.

3. Izmaksu maksimālais apjoms, ko atmaksā par 1. punktā minētajām programmām, nepārsniedz:

ELISA testam – EUR 2,5 par testu;

vienas vakcīnas devas iegādei mežacūkām – EUR 0,5 par devu;

vienas vakcīnas devas iegādei cūku vakcinēšanai ar dzīvu novājinātu vakcīnu – EUR 0,30 par devu.







III

NODAĻA

DAŽAS SALMONELLAS IZRAISĪTAS ZOONOZES VAISLAS MĀJPUTNIEM

3. pants

1. Ar šo Bulgārijas un Rumānijas iesniegtās programmas salmonellas kontrolei vaislas mājputniem ir apstiprinātas laika posmam no 2007. gada 1. janvāra līdz 31. decembrim.

2. Kopienas finansiālais ieguldījums ir 50 % apmērā no izmaksām, kas katrai no 1. punktā minētajām dalībvalstīm rodas, veicot bakterioloģiskās pārbaudes, lai īpašniekiem kompensētu zaudējumus, kas radušies, nokaujot putnus un iznīcinot olas, kā arī iegādājoties vakcīnas devas, un nepārsniedz:

a) Bulgārijai: ►M1 EUR 5 000 ◄ ;

b) Rumānijai: EUR 215 000.

3. Izmaksu maksimālais apjoms, ko Bulgārijai un Rumānijai atmaksā par 1. punktā minētajām programmām, nepārsniedz:

bakterioloģiskai pārbaudei – EUR 5,0 par vienu pārbaudi;

vienas vakcīnas devas iegādei – EUR 0,05 par devu.

4. Attaisnotās izmaksas, kompensējot zaudējumus, kas radušies, dzīvniekus izbrāķējot, ir 5. punktā noteiktajā apjomā.

5. Vidējais kompensācijas apjoms, ko dalībvalstīm atmaksā, tiek aprēķināts, ņemot vērā dalībvalstī izbrāķēto dzīvnieku skaitu, bet par vaislas mājputniem – EUR 2,5 par putnu.







IV

NODAĻA

MĀJPUTNU UN SAVVAĻAS PUTNU GRIPAS IZPLATĪBAS APSEKOŠANAS PROGRAMMAS

4. pants

1. Ar šo Bulgārijas un Rumānijas iesniegtās programmas mājputnu un savvaļas putnu gripas izplatības apsekošanai ir apstiprinātas laika posmam no 2007. gada 1. janvāra līdz 31. decembrim.

2. Kopienas finansiālais ieguldījums, sedzot izmaksas par paraugu analīzi, ir 50 % apmērā no izmaksām, kas rodas katrai dalībvalstij un kas nepārsniedz:

a) Bulgārijai: ►M1 EUR 88 000 ◄ ;

b) Rumānijai: ►M1 EUR 505 000 ◄ .

3. Izmaksu maksimālais apjoms, ko Bulgārijai un Rumānijai atmaksā par pārbaudēm, kas veiktas programmas ietvaros, nepārsniedz:

ELISA testam : EUR 1 par vienu pārbaudi;

agara gēla imūndifūzijas testam : EUR 1,2 par vienu pārbaudi;

HI testa H5/H7 pārbaudei : EUR 12 par vienu pārbaudi;

vīrusa izolācijas testam : EUR 30 par vienu pārbaudi;

PCR testam : EUR 15 par vienu pārbaudi.







V

NODAĻA

TRANSMISĪVO SŪKĻVEIDA ENCEFALOPĀTIJU UZRAUDZĪBA

5. pants

1. Ar šo Rumānijas iesniegtā programma transmisīvo sūkļveida encefalopātiju (TSE) uzraudzībai ir apstiprināta laika posmam no 2007. gada 1. janvāra līdz 31. decembrim.

2. Kopienas finansiālais ieguldījums ir 100 % apmērā no izmaksām, kas rodas Rumānijai par 1. punkta minētās programmas īstenošanu, un nepārsniedz EUR 2 370 000.

3. Kopienas finansiālais ieguldījums 1. punktā minētajā programmā ir paredzēts veiktajiem testiem, un maksimālais apjoms nepārsniedz:

a) EUR 6 par vienu testu tādiem liellopu testiem, kas minēti Regulas (EK) Nr. 999/2001 III pielikumā;

b) EUR 30 par vienu testu tādiem aitu un kazu testiem, kas minēti Regulas (EK) Nr. 999/2001 III pielikumā;

c) EUR 50 par vienu testu tādiem briežu dzimtas dzīvnieku testiem, kas minēti Regulas (EK) Nr. 999/2001 III pielikumā;

d) EUR 145 par testu primārajiem molekulārajiem diferencējošajiem testiem, kurus veic saskaņā ar Regulas (EK) Nr. 999/2001 X pielikuma C nodaļas 3. punkta 2. apakšpunkta c) ievilkuma i) apakšpunktā noteikto.







VI

NODAĻA

SKREPI SLIMĪBAS IZSKAUŠANA

6. pants

1. Ar šo Rumānijas iesniegtā programma skrepi slimības izskaušanai ir apstiprināta laika posmam no 2007. gada 1. janvāra līdz 31. decembrim.

2. Kopienas finansiālais ieguldījums 1. punktā minētajā programmā ir 50 % no izmaksām, kas Rumānijai rodas, lai īpašniekiem kompensētu izmaksas, kas rodas, dzīvniekus iznīcinot un izbrāķējot saskaņā ar to izskaušanas programmu un ir, maksimums, EUR 100 par dzīvnieku un 50 % apjomā no izmaksām, kas rodas genotipa noteikšanai, maksimums, EUR 10 par genotipa testu un nepārsniedz EUR 980 000.







VII

NODAĻA

VISPĀRĪGI UN NOBEIGUMA NOTEIKUMI

7. pants

Bulgārijas un Rumānijas iesniegtos izdevumus Kopienas finansiālā ieguldījuma saņemšanai izsaka euro un aprēķina, neietverot pievienotās vērtības nodokli un citus nodokļus.

8. pants

Izdevumu konversijas likme ir likme, ko pirms tā mēneša pirmās dienas, kurā Bulgārija un Rumānija ir iesniegusi pieteikumu, ir noteikusi Eiropas Centrālā Banka.

9. pants

1. Kopienas finansiālo ieguldījumu šā lēmuma 1. līdz 6. pantā minētajām programmām piešķir tikai ar noteikumu, ka Bulgārija un Rumānija programmas īsteno saskaņā ar attiecīgajiem Kopienas tiesību aktiem, tostarp konkurences noteikumiem un valsts līgumslēgšanas tiesību piešķiršanas noteikumiem, kā arī saskaņā ar a) līdz f) apakšpunktā paredzētajiem nosacījumiem:

a) attiecīgās dalībvalsts likumiem, noteikumiem un administratīvajiem noteikumiem, kas attiecībā uz programmas īstenošanu stājas spēkā 2007. gada 1. janvārī;

b) vēlākais līdz 2007. gada 1. jūnijam tiek iesniegts sākotnējais programmas tehniskais un finanšu novērtējums saskaņā ar Lēmuma 90/424/EEK 24. panta 7. punktu;

c) attiecībā uz šā lēmuma 1. līdz 3. pantā minētajām programmām – ja tiek iesniegts starpziņojums par pirmo programmas darbības pusgadu, vēlākais četras nedēļas pēc ziņojumā minētā īstenošanas perioda beigām;

d) attiecībā uz 4. pantā minētajām programmām Bulgārija un Rumānija ziņo Komisijai par izmeklēšanā iegūtiem pozitīviem un negatīviem rezultātiem, kas noteikti mājputnu un savvaļas putnu uzraudzības laikā; šis ziņojums jāiesniedz reizi trijos mēnešos līdz nākamā mēneša beigām;

e) attiecībā uz 5. līdz 6. pantā minētajām programmām – ja Komisijai ik mēnesi tiek iesniegts progresa ziņojums par TSE uzraudzības programmu un Rumānijas segtajām izmaksām; šis ziņojums jāiesniedz četru nedēļu laikā pēc ziņojumā minētā perioda beigām;

f) vēlākais, līdz 2008. gada 1. jūnijam, tiek iesniegts galīgais ziņojums par programmas tehnisko izpildīšanu, vienlaikus iesniedzot pierādījumus par dalībvalsts veiktajiem maksājumiem un panāktajiem rezultātiem laika posmā no 2007. gada 1. janvāra līdz 31. decembrim;

g) ziņas par Bulgārijas un Rumānijas izmaksām saskaņā ar d) un e) apakšpunktu jāsniedz I un II pielikumā sniegtajā tabulā noteiktajā veidā;

h) programmas ir jāīsteno efektīvi;

i) par šiem pasākumiem nav pieprasīts un netiks pieprasīts cits Kopienas ieguldījums.

2. Ja dalībvalsts neievēro 1. punkta prasības, Komisija samazina Kopienas finansiālā ieguldījuma apjomu, ņemot vērā pārkāpuma dabu, nopietnību un Kopienai radītos finanšu zaudējumus.

10. pants

Lēmuma 2006/687/EK pielikumus aizstāj ar šā lēmuma III pielikuma tekstu.

11. pants

Šo lēmumu piemēro saskaņā ar Bulgārijas un Rumānijas Pievienošanās līgumu un no tā spēkā stāšanās dienas.

12. pants

Šis lēmums ir adresēts dalībvalstīm.









I PIELIKUMS









II PIELIKUMS

Datorizētās veidlapas paraugs, kurā norāda sīku informāciju par Rumānijas izmaksām atbilstoši 9. panta 1. punkta f) apakšpunktam







TSE kontrole Dalībvalsts Mēnesis: Gads:







Liellopiem veiktie testi Testu skaits Izmaksas par vienību Kopējās izmaksas Regulas (EK) Nr. 999/2001 III pielikuma A nodaļas I daļas 2. punkta 1. apakšpunktā, 3. punktā un 4. punkta 1. apakšpunktā minētie dzīvnieku testi Regulas (EK) Nr. 999/2001 III pielikuma A nodaļas I daļas 2. punkta 2. apakšpunktā, 4. punkta 2. un 3. apakšpunktā minētie dzīvnieku testi Kopā







Aitām veiktie testi Testu skaits Izmaksas par vienību Kopējās izmaksas Regulas (EK) Nr. 999/2001 III pielikuma A nodaļas II daļas 2. punkta a) apakšpunktā minētie dzīvnieku testi Regulas (EK) Nr. 999/2001 III pielikuma A nodaļas II daļas 3. punktā minētie dzīvnieku testi Regulas (EK) Nr. 999/2001 III pielikuma A nodaļas II daļas 5. punktā minētie dzīvnieku testi Kopā







Kazām veiktie testi Testu skaits Izmaksas par vienību Kopējās izmaksas Regulas (EK) Nr. 999/2001 III pielikuma A nodaļas II daļas 2. punkta b) apakšpunktā minētie dzīvnieku testi Regulas (EK) Nr. 999/2001 III pielikuma A nodaļas II daļas 3. punktā minētie dzīvnieku testi Regulas (EK) Nr. 999/2001 III pielikuma A nodaļas II daļas 5. punktā minētie dzīvnieku testi Kopā







Primārā molekulārā testēšana ar diferencējošo imūnoblotingu Testu skaits Izmaksas par vienību Kopējās izmaksas X pielikuma C nodaļas 3. punkta 2. apakšpunkta c) ievilkuma i) apakšpunktā minētie dzīvnieku testi







Briežiem veiktie testi Testu skaits Izmaksas par vienību Kopējās izmaksas Testi Regulas (EK) Nr. 999/2001 II pielikumā minētajiem dzīvniekiem









III PIELIKUMS

Lēmuma 2006/687/EK I, II, III un V pielikumu aizstāj ar šādiem pielikumiem.









“I PIELIKUMS







Dzīvnieku slimību izskaušanas un pārraudzības programmu saraksts, kā minēts 1. panta 1. punktā Kopienas finansiālā ieguldījuma likme un maksimālais apjoms Slimība Dalībvalsts Līmenis Maksimālais apjoms (EUR) Aujeski slimība Beļģija 50 % 250 000 Spānija 50 % 350 000 Infekciozais katarālais drudzis Spānija 50 % 4 900 000 Francija 50 % 160 000 Itālija 50 % 1 300 000 Portugāle 50 % 600 000 Liellopu bruceloze Spānija 50 % 3 500 000 Īrija 50 % 1 100 000 Itālija 50 % 2 000 000 Kipra 50 % 95 000 Polija 50 % 300 000 Portugāle 50 % 1 600 000 Apvienotā Karaliste (1) 50 % 1 100 000 Liellopu tuberkuloze Spānija 50 % 3 000 000 Itālija 50 % 2 500 000 Polija 50 % 1 100 000 Portugāle 50 % 450 000 Klasiskais cūku mēris Vācija 50 % 800 000 Francija 50 % 500 000 Luksemburga 50 % 35 000 Slovēnija 50 % 25 000 Slovākija 50 % 400 000 Liellopu enzootiskā leikoze Igaunija 50 % 20 000 Itālija 50 % 400 000 Latvija 50 % 35 000 Lietuva 50 % 135 000 Polija 50 % 2 300 000 Portugāle 50 % 225 000 Aitu un kazu bruceloze (B melitensis) Grieķija 50 % 650 000 Spānija 50 % 5 000 000 Francija 50 % 200 000 Itālija 50 % 4 000 000 Kipra 50 % 120 000 Portugāle 50 % 1 600 000 Poseidom (2) Francija (3) 50 % 50 000 Trakumsērga Čehija 50 % 490 000 Vācija 50 % 850 000 Igaunija 50 % 925 000 Latvija 50 % 1 200 000 Lietuva 50 % savā teritorijā; 100 % robežapgabalos 600 000 Ungārija 50 % 1 850 000 Austrija 50 % 185 000 Polija 50 % 4 850 000 Slovēnija 50 % 375 000 Slovākija 50 % 500 000 Somija 50 % 112 000 Bulgārija 50 % 830 000 Rumānija 50 % 800 000 Āfrikas cūku mēris/klasiskais cūku mēris Itālija 50 % 140 000 Bulgārija 50 % 425 000 Rumānija 50 % 5 250 000 Cūku vezikulārā slimība Itālija 50 % 120 000 Putnu gripa Beļģija 50 % 66 000 Čehija 50 % 74 000 Dānija 50 % 160 000 Vācija 50 % 243 000 Igaunija 50 % 40 000 Grieķija 50 % 42 000 Spānija 50 % 82 000 Francija 50 % 280 000 Īrija 50 % 59 000 Itālija 50 % 510 000 Kipra 50 % 15 000 Latvija 50 % 15 000 Lietuva 50 % 12 000 Luksemburga 50 % 10 000 Ungārija 50 % 110 000 Malta 50 % 5 000 Nīderlande 50 % 126 000 Austrija 50 % 42 000 Polija 50 % 87 000 Portugāle 50 % 121 000 Slovēnija 50 % 32 000 Slovākija 50 % 21 000 Somija 50 % 27 000 Zviedrija 50 % 130 000 Apvienotā Karaliste 50 % 275 000 Bulgārija 50 % 23 000 Rumānija 50 % 105 000 Kopā 63 014 000 (1) Apvienotajai Karalistei tikai attiecībā uz Ziemeļīriju. (2) Riketsioze, babezioze un anaplazmoze, ko Francijas aizjūras departamentos pārnēsā slimību pārnēsātāji kukaiņi. (3) Francijai tikai attiecībā uz Gvadelupu, Martiniku un Reinjonu.









II PIELIKUMS







Zoonožu profilakses kontroles programmu saraksts, kā minēts 2. panta 1. punktā Kopienas finansiālā ieguldījuma likme un maksimālais apjoms Zoonoze Dalībvalsts Līmenis Maksimālais apjoms (EUR) Salmonellas Beļģija 50 % 660 000 Čehija 50 % 330 000 Dānija 50 % 250 000 Vācija 50 % 175 000 Igaunija 50 % 27 000 Grieķija 50 % 60 000 Spānija 50 % 2 000 000 Francija 50 % 875 000 Īrija 50 % 175 000 Itālija 50 % 320 000 Kipra 50 % 40 000 Latvija 50 % 60 000 Ungārija 50 % 60 000 Nīderlande 50 % 1 350 000 Austrija 50 % 80 000 Polija 50 % 2 000 000 Portugāle 50 % 450 000 Slovākija 50 % 205 000 Bulgārija 50 % 508 000 Rumānija 50 % 215 000 Kopā 9 840 000









III PIELIKUMS







TSE pārraudzības programmu saraksts, kā minēts 3. panta 1. punktā Kopienas finansiālā ieguldījuma likme un maksimālais apjoms Slimība Dalībvalsts Veiktās ātrās pārbaudes un diferencējošie testi Maksimālais apjoms (EUR) TSEs Beļģija 100 % 2 084 000 Čehija 100 % 1 059 000 Dānija 100 % 1 680 000 Vācija 100 % 11 307 000 Igaunija 100 % 233 000 Grieķija 100 % 1 827 000 Spānija 100 % 10 237 000 Francija 100 % 24 815 000 Īrija 100 % 6 755 000 Itālija 100 % 3 375 000 Kipra 100 % 348 000 Latvija 100 % 312 000 Lietuva 100 % 645 000 Luksemburga 100 % 146 000 Ungārija 100 % 784 000 Malta 100 % 90 000 Nīderlande 100 % 5 112 000 Austrija 100 % 1 759 000 Polija 100 % 3 744 000 Portugāle 100 % 2 115 000 Slovēnija 100 % 308 000 Slovākija 100 % 1 088 000 Somija 100 % 839 000 Zviedrija 100 % 2 020 000 Apvienotā Karaliste 100 % 6 781 000 Rumānija 100 % 2 370 000 Kopā 91 833 000









V PIELIKUMS







Skrepi izskaušanas programmu saraksts, ka minēts 5. panta 1. punktā Kopienas finansiālā ieguldījuma likme un apjoms Slimība Dalībvalsts Līmenis Maksimālais apjoms (EUR) Skrepi slimība Beļģija 50 % izbrāķēšanai; 50 % genotipa noteikšanai 99 000 Čehija 50 % izbrāķēšanai; 50 % genotipa noteikšanai 107 000 Vācija 50 % izbrāķēšanai; 50 % genotipa noteikšanai 927 000 Igaunija 50 % izbrāķēšanai; 50 % genotipa noteikšanai 13 000 Grieķija 50 % izbrāķēšanai; 50 % genotipa noteikšanai 1 306 000 Spānija 50 % izbrāķēšanai; 50 % genotipa noteikšanai 5 374 000 Francija 50 % izbrāķēšanai; 50 % genotipa noteikšanai 8 862 000 Īrija 50 % izbrāķēšanai; 50 % genotipa noteikšanai 629 000 Itālija 50 % izbrāķēšanai; 50 % genotipa noteikšanai 3 076 000 Kipra 50 % izbrāķēšanai; 50 % genotipa noteikšanai 2 200 000 Luksemburga 50 % izbrāķēšanai; 50 % genotipa noteikšanai 28 000 Ungārija 50 % izbrāķēšanai; 50 % genotipa noteikšanai 332 000 Nīderlande 50 % izbrāķēšanai; 50 % genotipa noteikšanai 543 000 Austrija 50 % izbrāķēšanai; 50 % genotipa noteikšanai 14 000 Portugāle 50 % izbrāķēšanai; 50 % genotipa noteikšanai 716 000 Slovēnija 50 % izbrāķēšanai; 50 % genotipa noteikšanai 83 000 Slovākija 50 % izbrāķēšanai; 50 % genotipa noteikšanai 279 000 Somija 50 % izbrāķēšanai; 50 % genotipa noteikšanai 11 000 Zviedrija 50 % izbrāķēšanai; 50 % genotipa noteikšanai 6 000 Apvienotā Karaliste 50 % izbrāķēšanai; 50 % genotipa noteikšanai 9 178 000 Rumānija 50 % izbrāķēšanai; 50 % genotipa noteikšanai 980 000 Kopā 34 763 000”